GitHub

GitHub, IT-նախագծերի հոսթինգի և նրանց համատեղ մշակման համար նախատեսված խոշորագույն վեբ-ծառայություն։ Հիմնվել է Git տարբերակների կառավարման համակարգի վրա և մշակվել է Ruby on Rails-ով և Erlang-ով Github, Inc ընկերության կողմից (նախկինում՝ Logical Awesome):
Ծառայությունը լիովին անվճար է բաց ելքային կոդով նախագծերի համար և տրամադրում է դրանց բոլոր հնարավորությունները (SSL-ը ներառյալ), իսկ մասնավոր նախագծերի համար առաջարկվում են տարբեր վճարովի սակագնային պլաներ։
Ծառայության կարգախոսը՝ «Social Coding» է, հայերեն կարելի է թարգմանել որպես՝ «Գրում ենք կոդ միասին»։ Շապիկների վրա տպվում է լիովին այլ գրառում՝ «Fork you!» (Ճյուղավորվի՛ր)։ Մի կողմից այն համահունչ է անգլալեզու հայհոյանքի հետ և ակնարկում է ոչ ֆորմալ միջավայրի մասին։ Մյուս կողմից այդ բառերը հիշեցնում են, որ Git-ով կարելի է հեշտ և անցավ նոր ճյուղեր ստեղծել, սակայն բաց ելքային կոդով նախագծերի մշակողները ճյուղերի ստեղծմանը բացասական են վերաբերվում։
GitHub-ի թալիսմանը ութոտնուկ-կատուն է (անգլ.՝ octocat), որը, չնայած հայտնի դարձած մոլորությանը, ոչ մի կապ չունի «Octocat Adventure» կարճամետրաժ ֆիլմի հետ, այլ պարզապես գտնվել է Թոմ Փրեսթըն-Վերների կողմից iStock Photo-ում։


== Հնարավորություններ ==
Կայքի հեղինակները GitHub-ը՝ «մշակողների սոցիալական ցանց» են անվանում։ Բացի կոդի հրապարակումից, մասնակիցները կարող են նաև շփվել, մեկնաբանել իրար խմբագրումները, ինչպես նաև հետևել ծանոթների նորություններին։ Git-ի լայն հնարավորությունների օգնությամբ ծրագրավորողները կարող են միացնել իրար ռեպոզիտորիաները. GitHub-ը դրա համար առաջարկում է հարմար ինտերֆեյս և կարողանում է ամեն մասնակցի ներդրումը ծառի տեսքով ներկայացնել։
Նախագծերի համար կան սեփական էջեր, փոքրիկ Վիքիներ և սխալների հետապնդման համակարգեր։ Հենց կայքում կարելի է ծրագրավորման լեզուների մեծամասնության սինտաքսիսի լուսավորմամբ դիտել նախագծերի ֆայլերը։

Վճարովի սակագների վրա կարելի է ստեղծել մասնավոր ռեպոզիտորիաներ, որոնք հասանելի են սահմանափակ թվով օգտատերերի։
Կա ծառայության վեբ-ինտերֆեյսից ֆայլերի ուղղակի ավելացման հնարավորություն։
Նախագծերի կոդը կարելի է ոչ միայն պատճենել Git-ի օգնությամբ, այլ նաև կայքից ներբեռնել հասարակ արխիվների տեսքով։
Բացի Git-ից, ծառայությունը աջակցում է կոդի ստացում և խմբագրում SVN-ով և Mercurial-ով։
Կայքում կա կոդի հատվածների արագ հրապարակման համար նախատեսված gist.github.com pastebin-ծառայություն։Նախկինում Ruby-նախագծերը կարող էին ավտոմատ կերպով հրապարակվել նաև RubyGems ծառայությունում, սակայն 2009 թվականի հոկտեմբերին GitHub-ը հրաժարվել է տվյալ ծառայությունից։


== Հայտնիություն ==
Առաջին մասնավոր ռեպոզիտորիան ստեղծվել է 2008 թվականի հունվարի 12-ին։ 2011 թվականի վերջին նախագծերում արդեն եղել է ավելի քան մեկ միլիոն գրանցված օգտատեր և ավելի քան երկու միլիոն ռեպոզիտորիաներ։ 2017 թվականի մարտի դրությամբ կայքում գոյություն է ունեցել ավելի քան 58 միլիոն ռեպոզիտորիա։
2008 թվականի վերջին GitHub-ը ստացել է «Լավագույն սթարթափ-դեբյուտ» մրցանակը։
GitHub-ը առավել հայտնի է Ruby-մշակողների միջև։ Բացի այդ, խոշոր IT-ընկերություններ այդ ծառայությունում հրապարակում են իրենց պաշտոնական ռեպոզիտորիաները.
GitHub-ում իրենց բաց նախագծերները հրապարակում են ԱՄՆ-ի ֆեդերալ գործակալությունները։


== Ծանոթագրություններ ==


== Արտաքին հղումներ ==
GitHub.com
7 ways Github has changed the open source world // Honza Pokorny, 2011; Семь аспектов, как Github изменил мир открытого программного обеспечения (ռուսերեն թարգմանություն)